Бена
Народна песен

chitanka.info

— Бене ле, пиле шарено,

я ма не гледай в очите,

не задавай ми ядове,

ядове, либе, чемере,

не убождай ми сърцето

с твоите устни алени,

че ще дружина остава

навръх на Стара планина,

на Троянската пътека,

за твойта снага гиздава;

че ще пушката променя

за къща, за покъщнина;

че ще пищове промена

за два ми чифта биволе;

че ще ножове променя

за позлатено вретено.

Бена войводи думаше:

— Войводо, горско плашило,

ако дружина оставиш,

азе ща да та поведа,

вов село ща да та заведа

при жени и при бабички,

да пееш „Друн, друн качура“,

да шиеш ситни белушки,

да седиш, да седянкуваш

и да повиваш децата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.